**Joel Ward** (s. 2. joulukuuta 1980 North York, Ontario, Kanada) on kanadalainen uransa lopettanut jääkiekkoilija. Hän on pelasi Nashville Predatorsissa, Minnesota Wildissä, Washington Capitalsissa ja San Jose Sharksissa.

Ura
---

### Seurajoukkueura

Ward pelasi OHL:ssä Owen Sound Platersissa, mutta häntä ei varattu NHL:ään. Kauden 2001–2002 alussa hän osallistui Detroit Red Wingsin harjoitusleirille try-out -sopimuksella, muttei saanut paikkaa joukkueessa ja pelasi seuraavan neljän vuoden ajan Prince Edward Islandin yliopistossa. 

Ward kutsuttiin vuonna 2006 Minnesota Wildin harjoitusleirille, mutta hän joutui kuitenkin pelaamaan ensimmäisen ammattilaiskautensa AHL:ssä Minnesotan farmijoukkue Houston Aerosissa.

27. syyskuuta 2006 Ward teki Wildin kanssa kaksivuotisen sopimuksen. Hän pelasi kaudella 2006–2007 Minnesotassa 11 ottelua. 

15. heinäkuuta 2008 Nashville Predators poimi Wardin vapaiden pelaajien markkinoilta yhden vuoden sopimuksella. Hän pelasi koko kauden NHL:n puolella ja teki ensimmäisessä Predators -pelissään ensimmäisen NHL-maalinsa St. Louis Bluesia vastaan 10. lokakuuta 2008.

Ensimmäisellä kokonaisella NHL-kaudellaan Ward teki 17 maalia 79 ottelussa. 1. heinäkuuta 2009 Ward teki Predatorsin kanssa kaksivuotisen jatkosopimuksen.

Kaudeksi 2010–2011 Wardista tuli vapaa pelaaja, ja hän teki neljän vuoden ja 12 miljoonan dollarin sopimuksen Washington Capitalsin kanssa. Huhtikuussa 2015 Ward teki ratkaisumaalin pudotuspelien ensimmäisen kierroksen seitsemännessä ottelussa puolustavaa mestaria Boston Bruinsia vastaan. Maalilla Capitals eteni konferenssin semifinaaleihin. Ward sai tummaihoisuutensa vuoksi tekemänsä maalin jälkeen sosiaalisessa mediassa lukuisia rasistisia kommentteja, joista suurin osa oli Bostonin fanien lähettämiä.

Sarjassa New York Rangersia vastaan Wardin onni ei enää jatkunut. Neljän ottelun jälkeen sarja oli tasatilanteessa. Kolmannessa ottelussa Ward sai 2+2 minuutin jäähyn rikkoessaan Carl Hagelinia 22 ennen viimeisen erän loppua, kun Washington johti ottelua 2–1. Kymmenen sekuntia ennen erän päättymistä Rangersin Brad Richards tasoitti ottelun, ja jatkoajalla Marc Staal teki Rangersin voittomaalin Wardin istuessa yhä jäähyllä. Rangers siirtyi voitolla sarjassa 3–2-johtoon.*lähde?*

Kauden jälkeen Ward kävi tyräleikkauksessa. Ward pelasi 336 NHL-ottelua ennen kuin hän teki uransa ensimmäisen hattutempun ottelussa Philadelphia Flyersia vastaan 1. marraskuuta 2013. Kyseinen ottelu päättyi Capitalsin voittoon 7–0.*lähde?*

Huhtikuussa 2020 Ward ilmoitti uransa päättymisestä.

### Maajoukkueura

Vuonna 2014 Ward edusti Kanadan maajoukkuetta maailmanmestaruuskilpailuissa. Hän aloitti neljännessä hyökkäyskentällisessä, mutta oli turnauksen päätteeksi joukkueen paras pistemies.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005-2006 | Houston Aeros | AHL | 66 | 8 | 14 | 22 | 34 | 8 | 4 | 2 | 6 | 6 |
| 2006–2007 | Minnesota Wild | NHL | 11 | 0 | 1 | 1 | 0 | – | – | – | – | – |
|  | Houston Aeros | AHL | 64 | 9 | 14 | 23 | 45 | – | – | – | – | – |
| 2007-2008 | Houston Aeros | AHL | 79 | 21 | 20 | 41 | 47 | 4 | 0 | 2 | 2 | 0 |
| 2008–2009 | Nashville Predators | NHL | 79 | 17 | 18 | 35 | 29 | – | – | – | – | – |
| 2009–2010 | Nashville Predators | NHL | 71 | 13 | 21 | 34 | 18 | 6 | 2 | 2 | 4 | 2 |
| 2010–2011 | Nashville Predators | NHL | 80 | 10 | 19 | 29 | 42 | 12 | 7 | 6 | 13 | 6 |
| 2011–2012 | Washington Capitals | NHL | 73 | 6 | 12 | 18 | 20 | 14 | 1 | 4 | 5 | 6 |
| 2012–2013 | Washington Capitals | NHL | 39 | 8 | 12 | 20 | 12 | 7 | 1 | 3 | 4 | 6 |
| 2013–2014 | Washington Capitals | NHL | 82 | 24 | 25 | 49 | 32 | – | – | – | – | – |
| 2014–2015 | Washington Capitals | NHL | 82 | 19 | 15 | 34 | 30 | 14 | 3 | 6 | 9 | 2 |
| 2015–2016 | San Jose Sharks | NHL | 79 | 21 | 22 | 43 | 28 | 24 | 7 | 6 | 13 | 16 |
| 2016–2017 | San Jose Sharks | NHL | 78 | 10 | 19 | 29 | 30 | 6 | 1 | 3 | 4 | 4 |
| 2017–2018 | San Jose Sharks | NHL | 52 | 5 | 7 | 12 | 20 | – | – | – | – | – |
| 11 kautta | yhteensä | NHL | 726 | 133 | 171 | 304 | 261 | 83 | 22 | 30 | 52 | 42 |
| 3 kautta | yhteensä | AHL | 209 | 38 | 48 | 86 | 126 | 12 | 4 | 4 | 8 | 4 |

Lähteet
-------

* Joel Ward (jääkiekkoilija) The Internet Hockey Databasessa (englanniksi)
* Joel Ward (jääkiekkoilija) Eurohockey-sivustolla (englanniksi)
* Joel Ward (jääkiekkoilija) *Elite Prospects*. Everysport Media Group AB.  (englanniksi)

### Viitteet

1. ↑  Wild signs RW Joel Ward  27.9.2006. Minnesota Wild. Viitattu 26.3.2015. (englanniksi)
2. ↑  Predators sign Free-Agent forward Joel Ward  15.7.2008. Nashville Predators.  Arkistoitu 11.8.2008. Viitattu 26.3.2015. (englanniksi)
3. ↑  Tkachuk nets two power play goald. Blues drop Predators in opener  10.10.2008. CBS Sports. Viitattu 26.3.2015. (englanniksi)
4. ↑  Steve Sullivan, Joel Ward stay the cours  2.7.2009. The Tennessean. Viitattu 26.3.2015. (englanniksi)
5. ↑  Trotz excited to have Ward back in the mix  1.7.2009. Nashville Predators. Viitattu 26.3.2015. (englanniksi)
6. ↑  NHL Free agent tracker The Sports Network. Viitattu 26.3.2015. (englanniksi)
7. ↑  Capitals owner Ted Leonsis condemns racist fan reactions to Joel Ward’s Game 7 goal  26.4.2012. Yahoo Sports. Viitattu 26.3.2015. (englanniksi)
8. ↑
9. ↑  Alex Ovechkin, Joel Ward, Mikhail Grabovski among nine Caps to play in world championships  8.5.2014. Washington Post. Viitattu 26.3.2015. (englanniksi)
10. ↑  Joel Ward playing leading role for Canada at world championship  13.5.2014. CBC Sports. Viitattu 26.3.2015. (englanniksi)

Aiheesta muualla
----------------

* Kuvia tai muita tiedostoja aiheesta **Joel Ward (jääkiekkoilija)** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Joel Ward (ice hockey)